Kotleba, Marek, poslanec NR SR (2021-05-03):
Ďakujem za slovo, pán predsedajúci. Vážené kolegyne, vážení kolegovia, pán minister, rokujeme tu o programovom vyhlásení vlády, o tzv. revitalizovanom programovom vyhlásení vlády už druhý deň do noci a je paradoxom, že poslanci, tí, ktorí tu sedia celý deň, tak si to mohli aj všimnúť, že o 17.00 hod. sa hlasovalo o tom, či sa bude hlasovať až do konca prerokovania, a poslanci sem prišli, ktorí tu celý deň neboli, odhlasovali a zase odišli. A tí, čo sme skalní, sme tu naozaj ostali, tak preto ja sa chcem naozaj venovať len tomu, čo v tom programovom vyhlásení je, a nechcem tu nejaké útoky osobnostné, hej, na členov vlády, ale tak, ako môžeme vidieť v tomto revitalizovanom programovom vyhlásení vlády, tak hneď na 1. strane sa hovorí o tom, že vláda dostala minulý rok silný mandát od voličov. Ale zabudli sme však povedať, že aká je situácia dnes, pretože naozaj minulý rok získala vláda silný mandát, ale v dnešnej dobe prieskumy hovoria o tom, že až 83 % ľudí nedôveruje vláde, a je pravdou naozaj, že je fakt, ten mandát bol veľmi silný, ale vidíte, situácia je trošku iná dnes a myslím, že legitímnosť tejto vlády je už naozaj na minimálnej úrovni. Aspoň tak nám hovoria prieskumy. A hovorí o tom aj vyzbieranie 600-tisíc podpisov za predčasné voľby a to už naozaj o niečom vypovedá. Potom v programovom vyhlásení sa hovorí aj o tom, že aj napriek boju s koronavírusom sa podarilo presadiť systémové zmeny v sociálnej oblasti a v zlepšovaní podnikateľského prostredia. Takisto je to presne na strane, hneď na 1. strane, a neviem, či to mám, či to mám brať tak, že bolo to iba tam skopírované alebo nejako sa to tam dostalo, pretože ako môžeme vedieť, tak zrušil sa príspevok na obedy deťom. Už akým spôsobom sa to urobilo, ale mňa sa to dotklo najviac, pán minister, v tej situácii, že nie všetci tí občania sú zodpovední a nie všetci naozaj doprajú tým deťom zdravú výživu a možno pre niektoré deti z tých skupín bol ten obed v tej škole možno jediným tým jedlom, ktoré dostali v ten deň. Takisto prejednávali sa tu 13. dôchodky, minimálna mzda, ale nebudem sa k tomu všetkému vracať, pretože naozaj to tu už bolo povedané. Hovorí sa tam aj o zlepšovaní podnikateľského prostredia. Ja to beriem tak, že naozaj bola koronakríza, čiže to podnikateľské prostredie zlepšovať asi sa veľmi nedalo, ale beriem to tak, že to bola, to mala na starosti stará vláda, toto je vláda úplne iná a táto vláda to v budúcom období naozaj, naozaj zlepší a bude sa snažiť. Hovorí sa v programovom vyhlásení aj, že vláda bude podporovať vedecko-výskumné prostredie, tiež je to na strane 2, chcem sa len opýtať, že aká je tá podpora, pretože mohli sme vidieť aj to, že veľká kritika aj veľká debata vznikla o, vznikla ku kritike z toho akademického prostredia k tej novele vysokoškolského zákona. Čiže naozaj to bude treba dotiahnuť. Takisto v programovom vyhlásení sa hovorí o tom, že ako sa bude zvyšovať kvalita vzdelávania. Viem, že tá koronakríza to nejako, tomu nepomohla, ale aj nešťastné bolo zrušenie tých maturít, lebo tí žiaci v tých školách naozaj veľmi laxne brali tú prípravu aj do tej školy a to online alebo to dištančné vzdelávanie nemalo takú úroveň, čiže aspoň tie maturity sa podľa mňa mohli s nejakými obmedzeniami a nejakými pravidlami uskutočniť. Veľmi, veľmi ma mrzí v tom programovom vyhlásení vlády to, že mládeži a športu sa venovalo celkovo 18 riadkov, aj keď vieme, že v koalícii máme rôznych športovcov, tenistov, telocvikárov, volejbalistov, či už z jednej strany, či z druhej, naozaj venovať takejto rozsiahlej problematike 18 riadkov v programovom vyhlásení je veľmi málo a vidíme, v akom stave je ten šport v dnešnej dobe. Však sa nám to, nevravím, že to má na starosti táto vláda, však je to, ten šport je decimovaný od ’89. roku a môžeme tu vidieť vo viacerých športoch, že naozaj to, čo sme mali dobré, to, čo sme mali vychovaných tých športovcov, či už to boli hokejisti, či už to boli zápasníci, alebo vo všetkých sférach toho hokeja, však môžeme si pozrieť, v NHL sme mali v 2006. roku 35 hráčov a teraz je to 7, čiže to nám o niečom hovorí. Takisto cesta v tomto športe, nielen čo sa týka hokeja, ale sú to aj rôzne úpolové športy, tak nie je cesta toho, že Slovensko si zoženie legionárov, či už je to v biatlone, či už je to v zápasení, teraz veľký úspech na majstrovstvách Európy, ale opäť tie mená sú veľmi zaujímavé, nie sú to určite slovenské mená a takýmto perím sa chváliť je pre mňa a podľa mňa na hanbu a výchova mládeže úplne, je úplne zničená a tie, tie decká nemajú... Aj, aj majú už tie športoviská, ale veľakrát nemajú možnosť a podporu nejakým, nejakému takémuto športovaniu a naozaj na toto sa treba dôkladnejšie pozrieť a dúfam, že aj s ministrom sa na to pozrieme, že tam niečo urobíme, aby aspoň sme zahájili nejaký proces toho znovunakopnutia tých špo.... toho športovania tej mládeže. V tom programovom vyhlásení vlády sa zmieňujete aj o cieľoch zvýšenia kvality života občanov, konkrétne čiže strana 2 je: „Revitalizované programové vyhlásenie vlády má ambiciózne, ale reálne ciele na zvýšenie kvality života každého občana Slovenskej republiky.“ Opäť, beriem to tak, že to bude do budúcna, lebo ak by sme hodnotili ten minulý rok, tak stačí sa nám pozrieť na viacero bodov a v prvom obmedzili ste ľuďom ľudské práva, samozrejme. Chceli ste dokonca uzákoniť sledovanie ľudí prostredníctvom ich mobilných telefónov, zrušili ste rôzne sociálne výhody aj napriek tomu, že ste pred voľbami sľubovali, že sociálne výhody sa rušiť nebudú. Zakázali ste naozaj všetko, čo ste mohli v rámci COVID opatrení. A teraz v poslednej dobe, keď hovoríme o zvyšovaní DPH na 25 %, tak naozaj myslím, že to už nie je na mieste. Zatiaľ to nie je v programovom vyhlásení vlády, ale uvidíme, či to naozaj príde. A takisto aj nešťastné zvyšovanie daní z nehnuteľností. Naozaj zobrali ste ľuďom všetko, čo sa dalo, a ešte to nazývate aj zvýšením kvalita života. Tak nad týmto sa naozaj treba zamyslieť. Potom na strane 86 píšete, že vláda Slovenskej republiky bude podporovať zvyšovanie hospodárnosti a ekologickosti hnacích vozidiel v osobnej doprave zabezpečením dostatočného počtu komfortných vozidiel, to je celé znenie. Ale ako môžeme vidieť, tak aj Európska komisia hodnotila to, že na Slovensku sa nedostatočne využívajú alternatívne palivá. Opakujem, naozaj v súčasnosti sa využíva alebo podporuje iba tzv. elektromobilita. Elektromobily majú zvýhodnené prihlasovanie motorových vozidiel. V minulosti bola, bola dotácia na elektrické vozidlá, hybridy, ktorá bola vyčerpaná cez elektronický systém, myslím, že za 2-3 minúty, čiže niektorí tí starší ľudia, ktorá, ktorí nevedia robiť s nejakým počítačom, mali naozaj problém, a preto aj my sme navrhovali, aby takéto vozidlá s alternatívnymi palivami, ktoré sú na vodíkový pohon, na zemný plyn, na LPG mali, dostali napríklad finančný grant na kúpu automobilu s alternatívnym pohonom, zníženie poplatku za zápis vozidla s alternatívnym pohonom, zníženie dane z motorových vozidiel s alternatívnym pohonom, ako je napríklad v Českej republike. Toto všetko sme my predkladali do Národnej rady, ale, samozrejme, samozrejme, to neprešlo, keďže sme to predkladali my, tak ja len dúfam, že, že vláda naozaj zatraktívni nákup takýchto vozidiel a spoločne sa budeme snažiť o zníženie skleníkových plynov. A v poslednom rade, čo by som sa chcel ešte na poslednú minútku, je otázka bývania, ktoré sa hovorí v programovom vyhlásení vlády, a konkrétne na strane 92, že vláda Slovenskej republiky vytvorí podmienky pre rozšírenie možnosti poskytovania cenovo dostupného bývania v oblasti štátneho nájomného bývania. Tak naozaj otázka bytovej politiky na Slovensku je skutočne pálčivá. Aj v našom programe sa nachádzala štátna výstavba bytov, a preto pevne veríme, že sa vám skutočne v tejto vláde podarí naštartovať štátnu bytovú výstavbu a bude to v prospech občanov. Ďakujem pekne.